అలాస్కా
అమెరికా సంయుక్త రాష్ట్రాలలో వైశాల్యంలో అలాస్కా అతి పెద్ద రాష్ట్రం. అలాస్కా వైశాల్యం 586, 412 చదరపు మైళ్ళు (1, 518, 800 చదరపు కిలోమీటర్లు) . ఇది దాని తరువాతి అతి పెద్ద రాష్ట్రమైన టెక్సస్ కంటే రెండింతలు పెద్దది. అలాగే 18 స్వతంత్ర ప్రతిపత్తి కలిగిన దేశాలకంటే వైశాల్యంలో పెద్దది. జలభాగంతో చేర్చిన అలాస్కా భూభాగం తరువాతి మూడు అతి పెద్ద రాష్ట్రాలు అయిన టెక్సస్, కాలిఫోర్నియా మరియు మొంటానా ల మొత్తం భూభాగం కంటే అధికంగా ఉంటుంది. అలాగే యు.ఎస్ 22 అతి చిన్న రాష్ట్రాల మొత్త భూభాగం కంటే అధికంగా ఉంటుంది.
అంగోలా
అంగోలా ఆఫ్రికా ఖండం నైరుతి భాగంలో పోర్చుగీసు వారి వలస దేశము. దీనికి ఉత్తరమున బెల్జియం, కాంగో, తూర్పున ఉత్తర రొడీషియా, పశ్చిమాన అట్లాంటిక్ మహా సముద్రాలు ఎల్లలుగా ఉన్నాయి. దీని సముద్ర తీరం పొడవు 920 మైళ్ళు. మొత్తం వైశాల్యం 4,80,000 చదరపు మైళ్ళు. ఈ సముద్రపు తీరం ఎక్కువగా చదునుగా ఉంది. అక్కడక్కడ ఎర్ర ఇసుక రాతితో కూడిన గుట్టలు, ఎత్తైన కొండలు ఉన్నాయి.